Sodba Splošnega sodišča (drugi senat) z dne 16. maja 2019 – Bank Tejarat/Svet

(Zadeva T‑37/17)

„Nepogodbena odgovornost – Skupna zunanja in varnostna politika – Omejevalni ukrepi proti Iranu – Zamrznitev sredstev – Omejitve glede vstopa na ozemlja držav članic – Odškodnina za škodo, ki je domnevno nastala tožeči stranki zaradi uvrstitve in ohranitve njenega imena na seznamu oseb in subjektov, za katere se uporabijo zadevni omejevalni ukrepi – Dovolj resna kršitev pravnega pravila, s katerim so posameznikom podeljene pravice“

1. Nepogodbena odgovornost – Pogoji – Nezakonitost – Škoda – Vzročna zveza – Dokazno breme – Neizpolnitev enega od pogojev – Zavrnitev odškodninske tožbe v celoti (člen 340, drugi odstavek, PDEU) (Glej točki 36 in 37.)

2. Nepogodbena odgovornost – Pogoji – Dovolj resna kršitev pravnega pravila, s katerim so posameznikom podeljene pravice – Omejena ali neobstoječa diskrecijska pravica institucije Unije pri sprejemanju akta – Nujnost upoštevanja konteksta (člen 340, drugi odstavek, PDEU) (Glej točke 44, 45, od 49 do 52 in 59.)

3. Nepogodbena odgovornost – Pogoji – Nezakonitost – Presoja zakonitosti ravnanja institucij – Ukrepi zamrznitve sredstev – Odškodninska tožba gospodarskega subjekta na katerega se nanaša posamičen omejevalen ukrep – Merila – Omejevalni ukrepi, s katerimi se uresničuje legitimen cilj skupne zunanje in varnostne politike (Člen 21 PEU; člen 215(2) PDEU) (Glej točki 46 in 47.)

4. Nepogodbena odgovornost – Pogoji – Dovolj resna kršitev pravila, s katerim so posameznikom podeljene pravice – Pravila dokazovanja – Razglasitev ničnosti več aktov Sveta, ki so razlog za škodo, ki jo zatrjuje tožeča stranka, vključno z razglasitvijo ničnosti s sodbo Splošnega sodišča, ki je bila izrečena pred vložitvijo odškodninske tožbe – Neobstoj neizpodbitnega dokaza (Glej točko 48.)

5. Nepogodbena odgovornost – Pogoji – Dovolj resna kršitev pravnega pravila, s katerim so posameznikom podeljene pravice – Pravno pravilo, s katerim so posameznikom podeljene pravice – Pojem – Pogoji v zvezi s sprejetjem omejevalnih ukrepov proti Iranu – Vključitev (člen 340, drugi odstavek, PDEU; Sklep Sveta 2010/413/SZVP, člen 20(1)(b); uredbi Sveta št. 961/2010, člen 16(2)(a), in št. 267/2012, člen 23(2)(a)) (Glej točke 57, 58 in 73.)

6. Nepogodbena odgovornost – Pogoji – Nezakonitost – Dovolj resna kršitev prava Unije – Kršitev obveznosti Sveta, ki izhaja iz sodne prakse, da dokaže utemeljenost omejevalnih ukrepov, sprejetih zoper fizične in pravne osebe – Neobstoj (člen 340, drugi odstavek, PDEU) (Glej točke od 60 do 65 in 77.)

7. Nepogodbena odgovornost – Pogoji – Pravila dokazovanja – Možnost institucije, da se sklicuje na vse upoštevne elemente, ki so nastopili pred vložitvijo odškodninske tožbe zoper njo – Neobstoj brezpredmetnosti dokazov, ki jih je v okviru odškodninske tožbe predložila institucija, ki je sprejela ukrep zamrznitve sredstev (člen 24(1), prvi pododstavek, PEU) (Glej točke od 74 do 76.)

Predmet

Predlog na podlagi člena 268 PDEU za povrnitev škode, ki naj bi tožeči stranki nastala zaradi Izvedbene uredbe Sveta (EU) št. 54/2012 z dne 23. januarja 2012 o izvajanju Uredbe (EU) št. 961/2010 o omejevalnih ukrepih proti Iranu (UL 2012, L 19, str. 1), Uredbe Sveta (EU) št. 267/2012 z dne 23. marca 2012 o omejevalnih ukrepih proti Iranu in razveljavitvi Uredbe (EU) št. 961/2010 (UL 2012, L 88, str. 1) ter Izvedbene uredbe Sveta (EU) št. 709/2012 z dne 2. avgusta 2012 o izvajanju Uredbe (EU) št. 267/2012 (UL 2012, L 208, str. 2).

Izrek

1. Tožba se zavrne.

2. Bank Tejarat nosi svoje stroške in stroške Sveta Evropske unije.